# 4.2. Damos a coñecer os nosos coñecementos

# Obxectivo

- Compartir o que aprendestes nos diferentes retos para reflexionar conxuntamente sobre a conquista de América e as súas consecuencias.

# Organización e preparación

Seguide estes pasos para realizar a actividade final de posta en común dos traballos realizados:

## 1. Formamos grupos mesturados

Ides formar grupos de 4-5 persoas. Nos grupos haberá persoas que fixestes os diferentes retos:

- O xuízo sobre a conquista.
- O diario ficticio.
- A análise de textos históricos.

## 2. Posta en común no grupo

Dentro do grupo, cada persoa ten que contar brevemente o traballo que fixo:

- Se fixeches o diario ficticio: Que personaxe creaches? Como vivía a conquista? Que reflexionaches sobre a súa experiencia?
- Se participaches no xuízo: Defendías ou acusabas? Que argumentos che pareceron máis interesantes? Cambiou a túa opinión despois do debate?
- Se analizaches textos históricos: Que autor che impresionou máis? Que ideas sobre a conquista destacaches? Algún texto che fixo reflexionar especialmente?

Logo, como grupo, reflexionade sobre estas preguntas:

- Que ideas teñen en común os retos?
- Que cousas novas ou sorprendentes aprendemos?
- Que relacións podemos facer coa actualidade?

## 3. Posta en común coa clase

Escolleredes unha persoa do grupo para explicar á clase:

- As ideas ou conclusións máis importantes que falastes no grupo.
- Algún dato ou reflexión que vos chamou a atención.

# Diario de aprendizaxe

Unha vez terminada esta fase, toca reflexionar sobre o teu traballo individual no proceso de elaboración do reto.

Para axudarte nesta tarefa, cubre a fase 4 do teu diario de aprendizaxe.

Páxina 17 de 21

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)